Elon Musk a anunţat lansarea S Plaid, cea mai rapidă maşină Tesla: atinge 100 km/h în mai puţin de 2 secunde. Cât costă.
Tesla a anunţat joi că a început livrările modelului S Plaid. Maşina ajunge la viteza de 100 de kilometri/oră în 1,99 secunde. Noul model are un preţ de pornire de 130.000 de dolari.
Tesla a anunţat joi că a început livrările modelului S Plaid, cea mai rapidă maşină Tesla, relatează Reuters. Noul model al sedanului se vrea a fi şi un răspuns pentru rivalii de pe piaţa maşinilor electrice de lux, precum Porsche, Mercedes-Benz şi Lucid Motors.Tesla a redefinit conceptul de maşini electrice în 2012, când a lansat Model S, care avea un design elegant şi autonomie mare. Noul model are un preţ de pornire de 130.000 de dolari, faţă de 80.000 cât costă Model S.Preţul pentru S Plaid este cu 10.000 de dolari mai mare faţă de cel afişat în urmă cu câteva zile pe site-ul Tesla.Lansarea modelului S Plaid s-a confruntat cu întârzieri şi controverse, în special cu privire la volanul maşinii. Recent, Musk a anulat o altă variantă, Model S Plaid +, care ar fi o autonomie cu 33% mai mare decât Model S Plaid şi ar fi folosit o tehnologie avansată a bateriei. Într-o postare pe Twitter, legată de anularea Plaid plus, Elon Musk a spus că "nu este nevoie, Plaid este foarte bun".Cel mai puternic sedan sport ajunge la viteza de 100 de kilometri/oră în 1,99 secunde şi are o autonomie estimată de 627 de kilometri.